ആ രണ്ട് കാര്യങ്ങള് കൃത്യമായി നടന്നാല് ഇന്ത്യന് ഫുട്ബോള് മെച്ചപ്പെടും ഹൈദരാബാദ് പരിശീലകന് പറയുന്നു ഇന്ത്യന് സൂപ്പര് ലീഗ് ഏഴാം സീസണില് ഏറ്റവും ശ്രദ്ധേയ പ്രകടനം നടത്തിയ ടീമുകളിലൊന്നാണ് ഹൈദരാബാദ് എഫ്സി. പല വിദേശതാരങ്ങളും പരുക്കറ്റ് പുറത്തായ സാഹചര്യത്തില് ഇന്ത്യന് താരങ്ങളുടെ പ്രകടനത്തിന്റെ മികവിലായിരുന്നു അവര് കഴിഞ്ഞ തവണ പ്ലേഓഫിന് തൊട്ടരികിലെത്തിയത്. സ്പാനിഷ് പരിശീലകന് മനോലോ മാര്ക്വെസിന്റെ കീഴിലായിരുന്നു ഹൈദരാബാദിന്റെ ശ്രദ്ധേയ കുതിപ്പ്. ഇക്കുറി പ്രധാന ഇന്ത്യന് താരങ്ങളെ നിലനിര്ത്തിയതിനൊപ്പം ഐഎസ്എല്ലില് പരിചയസമ്ബന്നരായ ഒരുപിടി സീനിയര് വിദേശതാരങ്ങളെയെത്തിച്ചാണ് ഹൈദരാബാദ് ഒരുങ്ങുന്നത്. മാര്ക്വെസിന്റെ കീഴില് ഹൈദരാബാദില് ഉയര്ന്നുവന്നത് ഒരുപിടി യുവതാരങ്ങളാണ്. ആകാശ് മിശ്ര, ആശിഷ് റായി, മുഹമ്മദ് യാസിര്, ലിസ്റ്റന് കൊളാസോ, ചിങ്ലന്സന സിങ് തുടങ്ങിയ ഈ താരങ്ങള് ഇപ്പോള് ഇന്ത്യന് ദേശീയ ടീമിലെ സ്ഥിരം സാന്നിധ്യങ്ങളാണ്. ചെറുപ്പത്തില് തന്നെ പ്രതിഭകളെ കണ്ടെത്തി മികച്ച പരിശീലനം കൊടുത്ത് വളര്ത്തിയെടുക്കുക എന്നതാണ് ഇന്ത്യന് ഫുട്ബോള് മെച്ചപ്പെടാന് വേണ്ട പ്രധാന കാര്യമെന്നാണ് മാര്ക്വെസ് പറയുന്നത്. ഒരു ഓണ്ലൈന് മാധ്യമത്തിന് നല്കിയ അഭിമുഖത്തിലാണ് അദ്ദേഹം ഇക്കാര്യം പറഞ്ഞത്. ഇന്ത്യന് ഫുട്ബോള് മെച്ചപ്പെടണമെങ്കില് ആദ്യം ചെയ്യേണ്ട കാര്യം ലീഗ് സീസണുകള് തമ്മിലുള്ള ദൈര്ഘ്യം കുറയ്ക്കുക എന്നതാണ്, ഇതിനൊപ്പം യുവതാരങ്ങളെ വളര്ത്തിയെടുക്കുകയും വേണം, ചെറുപ്പത്തിലേ പ്രതിഭകളെ കണ്ടെത്തി അക്കാദമികളിലെത്തിക്കണം, മികച്ച പരിശീലകരും, സംവിധാവനങ്ങളുമുള്ള ഒന്നാന്തരം ഗ്രൗണ്ടുകളുള്ള അക്കാദമികള് കൂടുതല് സ്ഥാപിക്കപ്പെടണം, ഇത് വളരെ പ്രധാനമാണ്, ഇന്ത്യയില് ഇക്കാര്യങ്ങള് അതിവേഗം മെച്ചപ്പെടുന്നുണ്ട് എങ്കിലും ഇനിയും കാത്തിരിക്കേണ്ടതുണ്ട്, പക്ഷെ ഒരിക്കല് ഈ കാര്യങ്ങളെല്ലാം ശരിയായി വന്നാല് പിന്നെ ഏഷ്യയിലെ ഏറ്റവും കരുത്തരാകാന് ഇന്ത്യക്ക് സാധിക്കും, മാര്ക്വെസ് വിശദീകരിച്ചു.